wickkiey/tamil-wikipedia-chunked huggingface dataset:
# கனிகா அகுஜா

## சர்வதேச போட்டிகள்

ஜூன் மாதம், 2023 ஆண்டில், கனிகா அகூஜா 2023 ஆசிய கிரிக்கெட் கவுன்சில் மகளிர் டி20 வளர்ந்து வரும் அணிகள் ஆசிய கோப்பையில் இந்தியா ஏ அணிக்காக விளையாடினார். இந்தியா ஏ அணி 30* ரன்கள் எடுத்து இரண்டு விக்கெட்டுகளை வீழ்த்தி போட்டியை வென்றதால், இறுதிப் போட்டியில் அவர் ஆட்ட நாயகியாக கனிகா அகூஜா தேர்ந்தெடுக்கப்பட்டார்.  
செப்டம்பர் 2023 இல், ஆசிய விளையாட்டுப் போட்டிகளுக்கான தனது முதல் இந்திய அணியில் கனிகா அகூஜா இடம் பெற்றார். மழையால் தடைபட்ட போட்டியின் காலிறுதிப் போட்டியில் இவர் தனது இருபது 20 சர்வதேச அறிமுகத்தை நிகழ்த்தினார்.
# முல்கா கோவிந்த ரெட்டி

**முல்கா கோவிந்த ரெட்டி** (*Mulka Govinda Reddy*)(1916-2013) இந்திய தேசிய காங்கிரசைச் சேர்ந்த இந்திய அரசியல்வாதியும் இந்திய நாடாளுமன்ற மேனாள் உறுப்பினர் ஆவார். இவர் முன்பு பிரஜா சோசலிஸ்ட் கட்சியின் உறுப்பினராக இருந்தார். இவர் கருநாடகாவிலிருந்து இந்திய நாடாளுமன்றத்தின் மேலவையான மாநிலங்களவைக்கு உறுப்பினராகத் தேர்ந்தெடுக்கப்பட்டார்.  
ரெட்டி 1949-ல் நிறுவப்பட்ட இந்திய சீன நட்பு சங்கத்தின் நிறுவன உறுப்பினராக இருந்தார். மேலும் இச்சங்கத்தின் கர்நாடகாவின் முதல் தலைவராக இருந்தார்.
# சரளா பதௌரியா

**சரளா பதௌரியா** (*Sarla Bhadauria*)(1921-2006) என்பவர் ஓர் இந்திய அரசியல்வாதியும் நாடாளுமன்ற மாநிலங்களவை மேனாள் உறுப்பினரும் ஆவார். இவர் சம்யுக்தா சோசலிஸ்ட் கட்சியின் உறுப்பினர் ஆவார். இந்தியாவின் நாடாளுமன்றத்தின் மேல் சபையான மாநிலங்களவையில் உத்தரப் பிரதேசத்தைப் பிரதிநிதித்துவப்படுத்திய நாடாளுமன்ற உறுப்பினராக இருந்தார்.
# சாரதா பார்கவா

**சாரதா பார்கவா** (*Sharda Bhargava*)(1912-1999) இந்திய அரசியல்வாதியும் மாநிலங்களவை மேனாள் உறுப்பினரும் ஆவார். இவர் இந்திய தேசிய காங்கிரசின் தலைவராகவும் இராசத்தான் மாநிலங்களவை உறுப்பினராகவும் இருந்தார். இவர் இப்பதவியில் 1952 முதல் 1966 வரை பணியாற்றினார். இக்காலத்தில் 1956 முதல் 1957 வரை துணைத் தலைவராகவும் பணியாற்றினார். இவர் முகத் பிஹாரி லால் பார்கவாவின் மகள் ஆவார்.
# எக்சு2 சென்டாரி

**x <sup>2</sup> சென்டாரி** (**x<sup>2</sup> Centauri)** என்பது சென்டாரசு விண்மீன் குழுவில் அமைந்துள்ள ஒருவிண்மீன் . இது **HD 108114,** **HR 4724** ஆகிய பெயர்களாலும் அறியப்படுகிறது. விண்மீனின் தோற்றப் பொலிவு பருமை சுமார் 5.7 ஆகும், அதாவது சிறந்த நோக்கீட்டு நிலைமைகளின் கீழ் அது வெற்றுக் கண்ணுக்கே தெரியும். அதன் தொலைவு சுமார் 440 ஒளி ஆண்டுகள் (140 புடைநொடிகள் ) ஆகும், அதன் இடமாறு அடிப்படையில் கிப்பர்கோசு வானியல் செயற்கைக்கோளால் அளவிடப்படுகிறது.
# கனிச்சுகுளங்கரை தேவி கோயில்

**கனிச்சுகுளங்கரை தேவி கோயில்** இந்தியாவின் கேரள மாநிலம் ஆலப்புழா மாவட்டத்தில் செர்தலா அருகே அமைந்துள்ள இந்து தாய் தெய்வமான பகவதியின் புகழ்பெற்ற கோயிலாகும். இக்கோயில் கனிச்சுகுளங்கரா பகவதி கோயில் என குறிப்பிடப்படுகிறது இங்கு மலையாள கும்பம் மாதத்தில் திருவோணம் நாளில் முக்கிய திருவிழா கொண்டாடப்படுகிறது. இக்கோயிலின் 'சிக்கரா', 'பொங்கல்', 'தூக்க சாடு', வாண வேடிக்கை போன்றவைபிரபலமானது. இக்கோயில் சேர்தலாவிலிருந்து 7.5&nbsp; கி.மீ. தொலைவிலும், ஆலப்புழாவிலிருந்து 17&nbsp;கி.மீ. தொலைவிலும் அமைந்துள்ளது.
# கிளிகொல்லூர்

**கிளிகொல்லூர்** (*Kilikollur*) என்பது இந்தியாவின் கேரளாவில் கொல்லம் மாவட்டத்தில் உள்ள ஒரு புறநகர் பகுதியாகும். இப்பகுதி ஒரு முந்திரி தொழில் மையமாக உள்ளது, கிளிகொல்லூர் வாகன உற்பத்தியின் மையமாகவும் உள்ளது.  
தேசிய நெடுஞ்சாலை 744 கிள்ளிகொல்லூர் வழியாக செல்கிறது. கொல்லம், பரவூர், புனலூர், திருவனந்தபுரம், கன்னியாகுமரி, எர்ணாகுளம் மற்றும் குருவாயூர் ஆகிய இடங்களுக்குச் செல்லும் இரயில்களுக்கான இரயில் நிறுத்தமாக கிளிகொல்லூர் இரயில் நிலையம் உள்ளது.  
தங்கல் குஞ்சு முசலியார் பொறியியல் கல்லூரி கிளிகொல்லூரில் உள்ளது. கொல்லம் மாநகராட்சியின் மண்டல அலுவலகமும் அருகில் அமைந்துள்ளது.
# கிளிகொல்லூர்

## கொல்லம் மாநகராட்சியுடன் கிளிகொல்லூர்

கிளிகொல்லூர் ஒர் ஊராட்சியாக 1953 ஆம் ஆண்டில் உருவாக்கப்பட்டது. 11.24 சதுரகிலோமீட்டர் பரப்பளவில் கொல்லம் மாவட்டத்தில் உள்ள அஞ்சலுமூடு தொகுதியில் கிளிகொல்லூர் சேர்க்கப்பட்டது. குறைந்தது கி.பி 851 முதல் கொல்லம் இந்தியாவில் வணிக மையமாக இருந்து வருகிறது. 2000-ஆம் ஆண்டு கொல்லம் நகராட்சி மாநகராட்சியாக தரம் உயர்த்தப்பட்டபோது, கிள்ளிகொல்லூரும் மாநகராட்சியுடன் இணைக்கப்பட்டது.
# கிளிகொல்லூர்

## அமைவிடம்

- கொல்லம் சந்திப்பு இரயில் நிலையம் - 5.5&nbsp;கி.மீ
- அந்தமுக்கம் நகர பேருந்து நிலையம் - 6&nbsp;கி.மீ
- கொல்லம் கேரள மாநில போக்குவரத்துக் கழகப் பேருந்து நிலையம் - 6.5&nbsp;கி.மீ
- கொல்லம் துறைமுகம் - 8&nbsp;கி.மீ
- சின்னக்கடை - 5.5&nbsp;கி.மீ.
- தங்கசேரி - 8.2&nbsp;கி.மீ
# கிளிகொல்லூர்

## மேலும் பார்க்கவும்

- கொல்லம் சந்திப்பு ரயில் நிலையம் 3&nbsp;கி.மீ
- அந்தமுக்கம் நகர பேருந்து நிலையம் 4 கி.மீ
# கரிங்காட்டுகாவு தேவி கோயில்

**கரிங்காட்டுகாவு தேவி கோயில்**, இந்தியாவின் கேரளா, செங்கனூர் வட்டத்தில் பிரயார் கிராமத்தில் பம்பை ஆற்றின் கரையில் அமைந்துள்ளது. இக்கோயிலில் துர்க்கை, பத்ரகாளி ஆகியோர் உள்ளனர்.
# கரிங்காட்டுகாவு தேவி கோயில்

## விழாக்கள்

மலையாள நாட்காட்டியின் மீனா மாதத்தில் (மார்ச்) இங்கு வருடாந்திர திருவிழா கொண்டாடப்படுகிறது. இக்கோயிலின் முக்கியமான நாள் கார்த்திகை ஆகும்.
# கார்த்யாயனி தேவி கோயில், சேர்த்தலா

**சேர்த்தலா கார்த்யாயனி தேவி கோயில்** இந்தியாவில் கேரள மாநிலத்தில் உள்ள ஒரு புகழ்பெற்ற இந்து கோயில் ஆகும். இரட்டியும் தாடியும் இக்கோயிலின் புகழ்பெற்ற விழாக்களாகும். இக்கோயிலின் பூரம் வழிபாடு கேரளாவின் இரண்டாவது பிரபலமான பூரம் விழாவாகக் கருதப்படுகிறது.
# கார்த்யாயனி தேவி கோயில், சேர்த்தலா

## புராணங்கள், நம்பிக்கைகள்

புகழ்பெற்ற இந்திய துறவி வில்வமங்கலம் சுவாமியார் இக்கோயிலின் மூலவரைவியை பிரதிஷ்டை செய்ததாக நம்பப்படுகிறது. திருவனந்தபுரம் பத்மநாப சுவாமி கோயிலின் மூலவரான 'பத்மநாப சுவாமி'யை பிரதிஷ்டை செய்துவிட்டுத் திரும்பிச் செல்லும் வழியில் இவ்விடத்தில் தேவியை தரிசனம் செய்து, இத்தலத்தில் மூலவரை பிரதிஷ்டை செய்தார் என்பது பிரபலமான நம்பிக்கையாகும். இம்மூலவர் 'மாங்கல்ய தாயினி' என்றும் புகழ் பெற்றுள்ளார். அவர் பக்தர்களுக்கு நலனையும், செழிப்பையும் வழங்குவதோடு பெண்களின் திருமணத்திற்குத் தடைகளை நீக்கி அருள்பாலிக்கிறார்.
# கார்த்யாயனி தேவி கோயில், சேர்த்தலா

## திருவிழாக்கள்

பொதுவாக கேரளாவின் பிற கோயில்களில் காணப்படுகின்ற ஆண்டுக்கு ஒருமுறை நடக்கின்ற சடங்கான 'ஆராட்டு' இங்கு கொண்டாடப்படுகிறது. விழாக்காலத்தில் சோட்டாணிக்கரா தேவி கோயிலில் தினமும் ஆராட்டு நடைபெறுகிறது. இக்கோயிலில் ஆண்டு விழாவின் போது தினமும் இரண்டு முறை ஆறாட்டு நடைபெறுகிறது. மலையாள மாதமான விருச்சிகத்தின் கார்த்திகை நட்சத்திர நாளும் இங்கு விழா கொண்டாடப்படுகின்ற சிறப்பான நாளாகும்.
# கார்த்யாயனி தேவி கோயில், சேர்த்தலா

## மேலும் பார்க்கவும்

ஆனந்தவல்லீஸ்வரம் கோவில், கொல்லம் ஸ்ரீவராஹம் லட்சுமி வராஹ கோவில், திருவனந்தபுரம்
# குட்டிக்காட்டு பத்ரகாளி தேவி கோயில்

**குட்டிக்காட்டு பத்ரகாளி தேவி கோயில்** இந்தியாவில் கேரளா மாநிலம் ஆலப்புழா மாவட்டம் சேர்த்தலாவில் உள்ள பத்ரகாளி கோயில்களில் ஒன்றாகும்.
# குட்டிக்காட்டு பத்ரகாளி தேவி கோயில்

## அமைவிடம்

இக்கோயில் NH 47 ன் அர்த்துங்கல் பைபாஸில் இருந்து மேற்கே 1 கிலோமீட்டர் தொலைவில் சேர்த்தலாவில் உள்ளது.
# குட்டிக்காட்டு பத்ரகாளி தேவி கோயில்

## குங்குமக்கலசம்

குழந்தைப்பேறு, செல்வம், வளமை ஆகியவற்றை விரும்பி வேண்டுவோருக்காக இக்கோயிலில் ஒவ்வொரு மாதமும் முதல் ஞாயிற்றுக்கிழமை குங்குமக்கலசம் நடத்தப்பெறுகிறது. இக்கோயிலின் விழா பிரசாதம் ஒட்டு என்றழைக்கப்படுகிறது.
# நாலுகுளங்கரா மகாதேவி கோயில்

**நாலுகுளங்கரா மகாதேவி கோயில்** இந்தியாவின் கேரளாவில் உள்ள குத்தியாதோடு பஞ்சாயத்தில் அமைந்துள்ள கோயிலாகும். இது ஆலப்புழாவில் உள்ள ஒரு முக்கியமான தேவி கோயிலாகக் கருதப்படுகிறது. இது பட்டுகுளங்கரை சந்திப்பிலிருந்து 1 கி.மீ. தொலைவில் இல் அமைந்துள்ளது.
# நாலுகுளங்கரா மகாதேவி கோயில்

## மூலவர், துணைத்தெய்வங்கள்

இங்கு நாலுகுளங்கர அம்மா என்று பிரபலமாக அறியப்படுகின்ற பத்ரகாளி உள்ளார். மேலும் சிவன், சுப்ரமணியன், பாலபத்ரா, சரஸ்வதி ஆகியோரும் உள்ளனர்.
# நாலுகுளங்கரா மகாதேவி கோயில்

## விழாக்கள்

நாலுகுளங்கரா பூரம் எனப்படுகின்ற கோயில் திருவிழா (கொடியேற்று உல்சவம் - மலையாள நாட்காட்டி மகரம் - மாகோம் தோசல், பூரம்) ஆண்டுதோறும் இக்கோயிலில் கொண்டாடப்படுகிறது. விருச்சிகம் 1வது பொங்கலை பெண்களுக்கான விழாவாகும். பொங்கலும் இங்கு சிறப்பாகக் கொண்டாடப்படுகிறது.
# மல்லதேவன்

**மல்லதேவன்** (Malladeva) கர்னாட் வம்சத்தைச் சேர்ந்த மன்னன் நான்யதேவாவின் மகனும் மிதிலையின் இளவரசனும் ஆவார். சில அறிஞர்களின் கூற்றுப்படி, மல்லதேவன் "மிதிலையின் மறக்கப்பட்ட ராஜா" என்று குறிப்பிடப்படுகிறார். ஏனெனில் பெரும்பாலான பதிவுகள் மற்றும் மரபுகள் இவரது சகோதரர் கங்கதேவன் தனது தந்தைக்குப் பிறகு வம்சத்தின் ஆட்சியாளராக வந்ததாகக் குறிப்பிடுகின்றன. ஆயினும்கூட, மல்லதேவன் தனது சொந்த கோட்டையை நவீனகால பீகாரில் உள்ள தர்பங்காவில் உள்ள பீட்-பகவான்பூர் கிராமத்தில் நிறுவியதாகத் தெரிகிறது. கிராமத்தில், "ஓம் சிறீ மல்லதேவஸ்யா" என்று எழுதப்பட்ட கல்வெட்டு கண்டுபிடிக்கப்பட்டது. மேலும், பல கர்னாட் கால சிற்பங்கள் இப்பகுதியில் கண்டுபிடிக்கப்பட்டுள்ளன.  
கவிஞரான வித்யாபதியின் படைப்பிலும் மல்லதேவன் குறிப்பிடப்பட்டுள்ளார். அவர் கன்னோஜ் மன்னர் ஜெயச்சந்திரனின் இராணுவத்தில் பணியாற்றிய ஒரு "வீரன்" என்று வர்ணித்தார். இவர் தனது சகோதரர் கங்கதேவனுடன் நல்ல உறவில் இல்லை என்று உள்ளூர் பாரம்பரியம் உறுதிப்படுத்துகிறது. பூர்ணியா மாவட்டத்தில் உள்ள மால்திகா மற்றும் சுபௌல் மாவட்டத்தில் உள்ள மல்காட் கிராமங்கள் மல்லதேவனால் நிறுவப்பட்டவை என்றும் நாட்டுப்புற பாரம்பரியம் கூருகிறது. பீட்-பகவான்பூர் கிராமம் இன்று கந்தவாரிய ராஜபுத்திரர்களின் முக்கிய குடும்பத்தின் தாயகமாக உள்ளது. அவர்கள் மல்லதேவனின் வழித்தோன்றல் என்று சிலர் கருதுகின்றனர்.
# வெ. இராமபத்ர நாயுடு

திவான் பகதூர் வெ. இராமபத்ர நாயுடு (*Rama Bhadra Naidu*, டிசம்பர் 23, 1873 - டிசம்பர் 26, 1929) என்பவர் வடகரை மற்றும் தொட்டப்பநாயக்கனூர் ஜமீனின் ஜமீந்தார் ஆவார். இவர் மெட்ராஸ் லெஜிஸ்லேட்டிவ் கவுன்சிலின் உறுப்பினராக இருந்துள்ளார். நீதிக் கட்சியின் முக்கியத் தலைவர்களுள் இவரும் ஒருவர். 1908 ஆம் ஆண்டு திவான் பகதூர் என்னும் பட்டம் இவருக்கு வழங்கப்பட்டது.
# வெ. இராமபத்ர நாயுடு

## வாழ்க்கைச் சுருக்கம்

வடகரை ஜமீந்தார் வெங்கடசாமி நாயக்கர் மற்றும் கனகம்மா தம்பதியினருக்கு 1873 டிசம்பர் 23 அன்று மகனாக பெரியகுளத்தில் பிறந்தார். இவரது மூதாதையரான இராமபத்ர நாயக்கர், நாகம நாயக்கரின் நெருங்கிய உறவினர் ஆவார். இவர் பலிஜா இனக்குழுவைச் சேர்த்தவர். இவர் தனது உறவினரான விசுவநாத நாயக்கரிடம் இராணுவத் தளபதியாக பணிபுரிந்தார். இராமபத்ர நாயுடுவின் மகன் நாகம
இராமபத்ர நாயுடு, இந்திய பிராந்திய படையின் அதிகாரியாக பணியாற்றியவர்.
# வெ. இராமபத்ர நாயுடு

## பொறுப்புகள்

- 1902 - நிறுவன தலைவர், விக்டோரியா நினைவு மேல்நிலை பள்ளி, பெரியகுளம்
- 1904 - தலைவர், பெரியகுளம் நகராண்மைக் கழகம்
- 1908 - தலைவர், பெரியகுளம் கூட்டுறவு சங்கம்
- 1910 - உறுப்பினர், மெட்ராஸ் லெஜிஸ்லேட்டிவ் கவுன்சில்
# வெ. இராமபத்ர நாயுடு

## இறப்பு

இவர் உடல் நலக் குறைவு காரணமாக 1929 டிசம்பர் 26 வியாழக்கிழமை அன்று காலமானார்.
# நேபாளத்தின் வம்சாவளி

**நேபாளத்தின் நாளாகமம்** (*Chronicles of Nepal*) அல்லது **நேபாளத்தின் வம்சாவளி** என்பது நேபாள வரலாறு மற்றும் அதன் வரலாற்று பாரம்பரியம் பற்றி அறியப்படும் ஒரு விரிவான பரம்பரைப் பதிவுகள் ஆகும். இந்திய துணைக் கண்டத்தில் தனித்துவமான பாரம்பரிய கதைகளைப் பிரதிபலிக்கும் நூல்களின் வரிசைகளை வம்சாவளி என அழைக்கப்படுகின்றன இதிகாச புராண பாரம்பரியத்தின் தொடர்ச்சியாக இந்திய துணைக் கண்டத்தில் பரவலாக, மற்ற வரலாற்று ஆதாரங்கள் இல்லாத இடங்களில் இந்த எழுத்துக்கள் பெரும்பாலும் குறிப்பிடப்படுகின்றன. ஒரு தனித்துவமான வரலாற்றுக் கதையாக, அவர்கள் கடந்த காலத்தைப் பற்றி பரந்த அர்த்தத்தில் பிரதிபலிக்க நிறைய இருக்கிறது. நேபாளத்தில், இத்தகைய நாளேடுகள் ஏராளமாகவும், வரலாற்று முக்கியத்துவம் வாய்ந்தவையாகவும் உள்ளன. ஆனால் குறைவாகவே ஆய்வு செய்யப்பட்டுள்ளன. இந்தத் துறை இன்னும் முழுமையாக ஆராயப்படவில்லை. மேலும் இது கடந்த காலத்தைப் பற்றிய சுவாரசியமான மற்றும் நம்பகமான (அல்லது சில சமயங்களில் மிகவும் நம்பகத்தன்மை வாய்ந்த) தகவல்களை பிரதிபலிக்கும் சாத்தியம் உள்ளது.  
வம்சாவளிகள், சொற்பிறப்பியல் ரீதியாக, சில *வம்சங்களில்* ( கோத்திரம் அல்லது குலம், பொதுவாக வம்சாவளி) வந்த நபர்களின் பட்டியலை மட்டுமே குறிக்கின்றன.
# நேபாளத்தின் வம்சாவளி

## நேபாளத்தின் பிரபலமான நாளாகமம் (வம்சாவளிகள்).

**நேபாளத்தின் சில பிரபலமான நாளகனங்களின் ( வம்சவளிகள் ) பட்டியல்**  
| கோபாலராஜ வம்சாவளி | சுமார் 1349 கி.பி | காத்மாண்டு சமவெளி ( பக்தபூர் ) | 28&nbsp;செமீ x 5&nbsp;செ.மீ | 48 | புஜிமோலா | சமசுகிருதம் மற்றும் நேபால் பாசா |  |
| --- | --- | --- | --- | --- | --- | --- | --- |
| பாசா வம்சாவளி | 1768 க்கு பிறகு | காத்மாண்டு சமவெளி | - | - | தேவநாகரி | சமசுகிருதம் மற்றும் நேபாளி மொழி |  |
| நேபாள வம்சாவளி | கிபி 1790க்குப் பிறகு | காத்மாண்டு சமவெளி | 22.5&nbsp;செமீ x 9&nbsp;செ.மீ | 13 | தேவநாகரி | சமசுகிருதம் |  |
| ரைட்டின் நாளாகமம் | 1847 க்கு பிறகு | காத்மாண்டு சமவெளி | - | - | தேவநாகரி | சமசுகிருதம் மற்றும் நேபால் பாசா |  |
| கிர்க்பாட்ரிக் நாளாகமம் | சுமார் 1800 கி.பி | காத்மாண்டு சமவெளி | - | - | - | - |  |
| கோர்கா வம்சாவளி | 1774 க்கு பிறகு | கோர்க்கா மாவட்டம் | - | - | தேவநாகரி | நேபாளி மொழி |  |
| சிறீபாலி வம்சாவளி | 1831 கி.பி | தைலேக் மாவட்டம் | - | - | தேவநாகரி | நேபாளி மொழி |  |
| காத்மாந்து உபத்யகாகா ஏக்
ராஜாவாஷ்வலி | சுமார் 1885 கி.பி | காத்மாண்டு சமவெளி | - | - | தேவநாகரி | சமசுகிருதம்ம் நேபால் பாசா |  |
| மல்லாவின் வசாவலி
ஜாஜர்கோட்டின் ராஜாக்கள் | என்.ஏ | ஜாஜர்கோட் | - | 4 | தேவநாகரி | நேபாளி |  |
| தேவதாஹருகோ வம்சாவளி | 1988 கி.பி | காட்மாண்டு | 33&nbsp;செமீ x 22.5&nbsp;செ.மீ | 145 | தேவநாகரி | சமசுகிருதம் மற்றும் நேபாளி | } |
# படநிலம் பரப்பிரம்மன் கோயில்

**பாடநிலம் பரப்பிரம்மன் கோயில்** இந்தியாவின் கேரளாவில் ஆலப்புழா மாவட்டத்தில் மாவேலிகரா வட்டத்தில் படநிலம் என்னுமிடத்தில் இது பழைய திருவிதாங்கூர் மாநிலத்தின் முக்கிய கோவில்களில் ஒன்றாகும். நூரநாடு மண்டலத்தின் கலாச்சார மையமாக படநிலம் திகழ்கிறது. இக்கோவில் காயங்குளத்திற்கு கிழக்கில்17 கி.மீ. தொலைவிலும், பந்தளத்திற்கு தென்மேற்கே 7 கி.மீ. தொலைவிலும் உள்ளத. இக்கோயில் *ஓம்காரம்* எனப்படும் பரபிரம்மனுக்கு அர்ப்பணிக்கப்பட்டுள்ளது.
# படநிலம் பரப்பிரம்மன் கோயில்

## வரலாறு

இக்கோயில் கோயில் சுயம்புவாக உருவானதாக நம்பப்படுகிறது. அதன் உண்மையான வரலாறு, வழிபாடு பற்றிய முழுமையான விவரங்கள் காணப்பெறவில்லை. நூரநாட்டின் நிர்வாக மையமாக இருந்துவருகின்றது. கோயில் நிர்வாகதைக் கட்டுப்படுத்தவும், அதன் மூலம் முழு கிராமத்தையும் கட்டுப்படுத்தவும் கோயிலைச் சுற்றியுள்ள பல்வேறு பிரதேசங்களுக்கிடையேயான மோதல்கள் ஏற்பட்ட வரலாறு உண்டு. அதனால் இவ்வூர் இப்பெயரைப் பெற்றது.
# படநிலம் பரப்பிரம்மன் கோயில்

## படநிலம் சிவராத்திரி

சிவராத்திரி இக்கோயிலில் முக்கியமான திருவிழாவாகும். கோயிலின் 15 பிரதேசங்களில் இருந்து *கெட்டுக்காளை* எனப்படுகின்ற காளைகளின் ராட்சத உருவங்கள் இழுத்துவரப்படுகின்றன. இவற்றில் சில 50 அடிக்கும் மேல் உயரம் உள்ளவையாக இருக்கும். இவ்விழா கேரளாவின் மிகப்பெரிய திருவிழாக்களில் ஒன்றாகும். நூரநாடு பகுதியில் ஏராளமானோர் இந்தப் பிரமாண்ட உருவச்சிலைகளைத் தயாரிக்கும் பணியில் ஈடுபட்டுள்ளனர். கலாசார முக்கியத்துவம் வாய்ந்த இந்த கிராமத்தை *நந்திகேஷா பைத்ருகா கிராமமாக* அங்கீகரிக்க கேரள அரசிடம் முன்மொழிவு வைக்கப்பட்டுள்ளது.
# படநிலம் பரப்பிரம்மன் கோயில்

## கோவில் சிறப்புகள்

- இக் கோயிலுக்கு பாதுகாப்பு சுவர்களோ கூரைகளோ கிடையாது
- புரோகிதர்கள் பிராமணர்களாக இருக்கவேண்டும் என்ற அவசியமில்லை.
- கோவில் திறப்பதும் இல்லை, அதுபோல மூடப்படுவதும் இல்லை. நடை திறப்பு போன்ற சடங்குகள் இங்கு செய்யப்படுவதில்லை.
- இந்துக்கள் அல்லாதவர்கள் கோயிலுக்குள் நுழைய அனுமதிக்கப்படுவதோடு, சிவராத்திரி கெட்டுகழ்ச்சி உள்ளிட்ட கோயில் தொடர்பான அனைத்து கொண்டாட்டங்களிலும் பங்கேற்கலாம். இவ்வூரின் சிறப்பு மத ஒற்றுமை ஆகும். இது இந்தியாவின் உண்மையான கலாச்சாரத்தை நிலைநிறுத்துகிறது.
- சந்தனத்திற்குப் பதிலாக விபூதி பக்தர்களுக்கு பிரசாதமாக வழங்கப்படுகிறது.
- முறையான மூலவர் இல்லை. ஓம் என்பதைக் குறிக்கும் கல் உருவம் மட்டுமே மரத்தின் இலைகளால் உருவாக்கப்பட்ட இயற்கையான கூரையின் கீழ் வைக்கப்பட்டுள்ளது.
- பரபிரம்மனுக்கு பஜனை செய்வதற்காக பக்தர்கள் *விருச்சிக* மாதத்தின் முதல் 12 நாட்கள் கோயில் வளாகத்தில் தங்கலாம்.
# படநிலம் பரப்பிரம்மன் கோயில்

## பிற விழாக்கள்

இக் கோயிலில் விருட்சிக விழா, இருப்பதிட்டமோனம், மண்டல சிரப்பு, சப்தாஹ யக்ஞம் போன்ற திருவிழாக்கள் இங்கு நடைபெறுகின்றன.
# படையணிவேட்டம் தேவி கோயில்

**படையணிவேட்டம் தேவி கோயில்** கேரளாவில் உள்ள ஒரு இந்து கோவில் ஆகும். இக்கோயில் தென்னிந்திய மாநிலமான கேரளாவில் ஆலப்புழா மாவட்டத்தில் மாவேலிக்கரா வட்டத்தில் வள்ளிக்குன்னம் என்னுமிடத்தில் அமைந்துள்ளது. மாவேலிக்கரைக்கு தெற்கில் 10 கி.மீ. தொலைவிலும் NH 47 நெடுஞ்சாலையில் ஓச்சிராவிலிருந்து கிழக்கில் 9 கி.மீ. தொலைவிலும் உள்ளது.
# படையணிவேட்டம் தேவி கோயில்

## பின்னணி

ஒரு முறை கோயில் விழாவின்போது நடு இரவில் மக்கள் இரு புனிதப் பெண்களை பக்தர்கள் பார்த்தனர். விழாவின் வெளிச்சத்தின்போது அவர்கள் அந்த இருவரைப் பார்த்தனர். பின்னர் அவ்விருவரையும் காணவில்லை. இறையருளால் அவர்கள் துர்க்கை என்றும் பத்ராதேவி என்றும் தெரிய வந்தது.வள்ளிக்குன்னம் படையணிவேட்டம் தேவி கோவில் பல நூற்றாண்டுகளாக உள்ளது. கிராமப்புற மக்களிடையே களரி தெய்வ வழிபாடு பொதுவாக இருந்தது. படையணி, தோட்டம் பாட்டு, களமெழுத்துப் பாட்டு போன்றவை களரி தெய்வத்தின் அருளைப் பெறுவதற்கு மேற்கொள்ளப்படுவதாகும்.
# அததொ-பி-9

அததொ-பி-9 என்ற விண்மீனுக்குத் தெவெல் என்ற **பெயர்**. பன்னாட்டு வானியல் ஒன்றியத்தின் 100 ஆவது ஆண்டு விழாவின் போது இசுரேலின் புற உலகங்கல் பெயர் பரப்புரையில் தேர்ந்தெடுக்கப்பட்டது. *தேவெல்* என்ற எபிரேயச் சொல்லின் பொருள் "உலகம்" அல்லது " புடவி " என்பதாகும்.
# அததொ-பி-9

## கோள் அமைப்பு

தாய் விண்மீனை அததொ-பி-9 பி என்ற ஒரு புறக்கோள் 2008வ் ஜூன் 26 அன்று கோள்கடப்புமுறை வழி கண்டுபிடிக்கப்பட்டது.
# அததொ-பி-9

## மேலும் பார்க்கவும்

- அததொ வலைப்பிணையத் திட்டம் அல்லது *அததொ*
- சூரியப் புறக்கோள்களின் பட்டியல்
# பட்டம்பலம் தேவி கோயில்

**பட்டம்பலம் தேவி கோயில்** என்பது இந்தியாவின் கேரளாவில் ஆலப்புழையின் மாணார் நகரில் உள்ள ஒரு தேவி கோவில் ஆகும்.
# பட்டம்பலம் தேவி கோயில்

## மூலவர், துணைத்தெய்வங்கள்

இக்கோயிலின் மூலவர் பத்ரகாளி ஆவார். இந்த பத்ரகாளியை வலிய அம்மா ("பெரிய தாய்") என்றும் அழைக்கின்றனர். இங்கு பத்ரா, கணபதி, கோசால கிருஷ்ணர் ஆகியோர் துணைத்தெய்வங்களாக உள்ளனர்.
# பட்டம்பலம் தேவி கோயில்

## விழா

இக்கோவிலின் முக்கிய சடங்கு அன்பொலி வழிபாடாகும். அவ்விழாவின்போது ஆண்டுதோறும் மேட மாதத்தில் 10 முதல் 27 ஆம் நாள் வரை 18 நாட்கள் திருவிழா சிறப்பாக நடைபெறும்.
# பட்டம்பலம் தேவி கோயில்

## மேலும் பார்க்கவும்

- கேரளாவின் கோவில்கள்
# பா. ச. நஞ்சுண்டையா

**பா. ச. நஞ்சுண்டையா** (*B. C. Nanjundaiya*)(பிறப்பு: சனவரி 17, 1913) ஓர் இந்திய அரசியல்வாதியும் மைசூர் (தற்போது கருநாடகம்) மாநிலத்தைச் சேர்ந்த இந்திய நாடாளுமன்றத்தின் மேல்சபையான மாநிலங்களவையின் முன்னாள் உறுப்பினர் ஆவார்.
# பா. ச. நஞ்சுண்டையா

## தனிப்பட்ட வாழ்க்கை

பா. ச. நஞ்சுண்டைய்யா 1913ஆம் ஆண்டு சனவரி 17ஆம் தேதி பிறந்தார். சிறீ பாவிக்கட்டை சன்னபசப்பா இவரது தந்தை.  
பா. ச. நஞ்சுண்டய்யா பி. அம்பாபாயை மணந்தார். இந்த தம்பதியருக்கு 3 மகன்கள் மற்றும் 4 மகள்கள் உள்ளனர்.
# பா. ச. நஞ்சுண்டையா

## வகித்தப் பதவிகள்

| 1. | 1937 | 1944 | மைசூர் பிரதிநிதி சபை உறுப்பினர். |  |
| --- | --- | --- | --- | --- |
| 2. | 1948 | 1957 | மைசூர் சட்டமன்ற உறுப்பினர் |  |
| 3. | 1957 | 1960 | மாநிலங்களவை உறுப்பினர் (1வது முறை). |  |
| 4. | 1960 | 1966 | மாநிலங்களவை உறுப்பினர் (2வது முறை). | } |
# மோனிகா தாசு

**மோனிகா தாசு** (*Monika Das*) ஓர் இந்திய அரசியல்வாதியும் நாடாளுமன்ற மேலவையின் முன்னாள் உறுப்பினர் ஆவார். இவர் இந்திய தேசிய காங்கிரசு கட்சியின் உறுப்பினர் ஆவார். தாசு இந்திய நாடாளுமன்றத்தின் மேல்சபையான மாநிலங்களவையின் கருநாடகம் மாநிலத்தினைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார்.
# அததொ எசு-3

## கோள் அமைப்பு

2013 ஆம் ஆண்டில், அததொ எசு-3 பி என்று பெயரிடப்பட்ட ஒரு கோள், இறுக்கமான, கிட்டத்தட்ட வட்டணையில் கண்டுபிடிக்கப்பட்டது. இதன் கோள் வட்டணை விண்மீனின் நிலநடுவரைத் தளத்துடன் 3 ° மையம்பிறழ்வான கோணத்தில் வைக்கப்படலாம். கோள்களின் சமனிலை வெப்பநிலை 1643 K ஆகும்.
# கி. செ. தாசப்பா

**கிரல்லி சென்னியா தாசப்பா** (*H. C. Dasappa*) ஓர் இந்திய அரசியல்வாதியும் இந்திய நாடாளுமன்ற மக்களவையின் மேனாள் உறுப்பினரும் ஆவார். இவர் 1957 மற்றும் 1962 ஆம் ஆண்டுகளில் இந்தியத் தேசிய காங்கிரசின் வேட்பாளராக மைசூர் மாநிலத்தில் உள்ள பெங்களூர் மக்களவைத் தொகுதியிலிருந்து பாராளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.  
1963-64-ல் ஜவஹர்லால் நேருவின் அமைச்சரவையில் இந்தியாவின் இரும்புவழித் துறை அமைச்சராகப் பணியாற்றினார்.
# வர்ண ரத்னாகரம்

இந்தப் பணி பல்வேறு பாடங்கள் மற்றும் சூழ்நிலைகளின் விளக்கங்களைக் கொண்டுள்ளது. இது இடைக்கால இந்தியாவின் வாழ்க்கை மற்றும் கலாச்சாரம் பற்றிய மதிப்புமிக்க தகவல்களை வழங்குகிறது. உரை நகர வர்ணம், நாய்க வர்ணம், அஸ்தான வர்ணம், ரிட்டு வர்ணம், பிரயாண வர்ணம், பதாதி வர்ணம் மற்றும் சம்சான வர்ணம் என ஏழு அலைகளாக பிரிக்கப்பட்டுள்ளது. 84 சித்தர்களின் முழுமையற்ற பட்டியல் 76 பெயர்களைக் கொண்ட உரையில் காணப்படுகிறது. இந்த உரையின் கையெழுத்துப் பிரதி, கொல்கத்தாவில் உள்ள ஆசியச் சமூகத்தில் பாதுகாக்கப்பட்டுள்ளது.  
இந்த கலைக்களஞ்சியப் படைப்பில் அபகத்தம் என்ற சொல் முதன்முறையாகப் பயன்படுத்தப்பட்டுள்ளது. பின்னர் மைதிலிக் கவிஞர் வித்யாபதி தனது *கீர்த்திலதா* என்ற கவிதையை அபகத்தத்தில் எழுதினார்.
# வர்ண ரத்னாகரம்

## நூலாசிரியர்

வர்ண ரத்னாகரம் ஜோதிரீசுவர் தாக்கூரால் எழுதப்பட்டது. இவர், மைதிலி பிராமணக் குடும்பத்தில் பிறந்தவர். இவர் மிதிலையின் கர்னாட் வம்சத்தின் மன்னர் அரிசிம்மதேவரின் அரசவைக் கவிஞர் ஆவார்.
# கங்கா (நடிகர்)

**கங்கா** என்பவர் தமிழ்த் திரைப்பட நடிகராவார். 1983ஆம் ஆண்டு வெளிவந்த உயிருள்ளவரை உஷா திரைப்படத்தின் மூலம் பிரபலமானவர். கரையைத் தொடாத அலைகள், மீண்டும் சாவித்திரி (1986) உள்ளிட்ட பல படங்களில் நடித்துள்ளார். இவர் சில தொலைக்காட்சி தொடர்களிலும் நடித்துள்ளார். 2023 நவம்பர் 10 ஆம் நாள் மாரடைப்பால் உயிரிழந்தார்.
# சத்தீசு சந்திரா (அரசியல்வாதி)

**சத்தீசு சந்திரா** (Satish Chandra (politician)) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டு சனவரி மாதம் 21 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக உத்தரபிரதேசத்தின் பரேலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். நேரு அமைச்சகத்தில் 1952-1955 ஆம் ஆண்டுகளில் பாதுகாப்பு துணை அமைச்சராகவும், 1955-1957 ஆம் ஆண்டுகளில் உற்பத்திக்கான துணை அமைச்சராகவும், 1957-1962 ஆம் ஆண்டுகளில் வர்த்தகம் மற்றும் தொழில்துறை துணை அமைச்சராகவும் இருந்தார்.  
சத்தீசு சந்திரா 5 ஜனவரி 1990 ஆம் ஆண்டு சனவரி மாதம் 5 ஆம் தேதியன்று தனது 72ஆவது வயதில் இறந்தார்
# பனையன்னூர்காவு தேவி கோயில்

**பனையன்னூர்காவு தேவி கோயில்** கேரளாவில் பம்பா நதிக்கரையில் அமைந்துள்ள கோயில் ஆகும். இது இம்மாநிலத்தில் உள்ள முக்கிய திரிபுரசுந்தரி கோயில்களில் ஒன்றாகக் கருதப்படுகிறது. ஆலப்புழையில் உள்ள இப்பகுதி சுட்டநாடு என்றழைக்கப்படுகிறது. பின்னர் பரசுராமர் அதை புதுப்பித்தார். வசிஷ்டர் மூல மந்திரங்களை உச்சரித்து, புதிய மூலவரை அமைத்தார்.  
பரசுராமர் ஆந்தி மாநிலத்திலுள்ள பத்ராசலத்திலிருந்து பிராமணர்களை அழைத்து வந்து திரிபுரசுந்தரியின் வேத, மந்திர பூசைகளை நடத்த ஏற்பாடு செய்தார். அவர்களுக்கு ரகசிய மூல மந்திரங்களைக் கூறினார்.அதே பாரம்பரியத்தை அடிப்படையாகக்கொண்டு மந்திரங்களும், பூசைகளும் தற்போதும் செய்யப்பட்டு வருகின்றன.
# எச்டி 42222

**எச்டி 4222 (HD 4222)** என்பது AV2 வகை முதன்மை வரிசை இண்மீனாகும், இது காசியோபியா விண்மீன் குழுவில் அமைந்துள்ளது. மேலும், புவியிலிருந்து 351.47 ஒளி ஆண்டுகள் தொலைவில் அமைந்துள்ளது. இந்த விண்மீனுக்கு தற்போது அறியப்பட்ட புறக்கோள்கள் எதுவும் இல்லை. இது வெறும் கண்ணுக்குத் தெரியும்.
# ஜோதிரீசுவர் தாக்கூர்

**ஜோதிரீசுவர் தாக்கூர்** (*Jyotirishwar Thakur*) (1260-1340) ஓர் மைதிலிக் கவிஞரும், நாடக ஆசிரியரும், இசைக்கலைஞரும் ஆவார். ஆரம்பகால மைதிலி மற்றும் சமசுகிருத எழுத்தாளரான இவர், வர்ண ரத்னாகரம் என்ற தனது இலக்கியப் படைப்புக்காக அறியப்பட்டவர்.
# ஜோதிரீசுவர் தாக்கூர்

## வாழ்க்கை

ஜோதிரீசுவர், ராமேசுவரரின் மகனும், தீரேசுவரரின் பேரனும் ஆவார். இவர் மிதிலையின் கர்னாட் வம்சத்தின் மன்னர் அரிசிம்மதேவனின் (ஆட்சி; 1300-1324) அரசவைக் கவிஞராக இருந்தார்.
# ஜோதிரீசுவர் தாக்கூர்

## முக்கிய படைப்புகள்

மைதிலி மொழியில் இவரது மிக முக்கியமான படைப்பான வர்ண ரத்னாகரம் (1324) என்பது உரைநடையில் ஒரு கலைக்களஞ்சியப் படைப்பாகும். இந்தப் பணி பல்வேறு பாடங்கள் மற்றும் சூழ்நிலைகளின் விளக்கங்களைக் கொண்டுள்ளது. இது இடைக்கால இந்தியாவின் வாழ்க்கை மற்றும் கலாச்சாரம் பற்றிய மதிப்புமிக்க தகவல்களை வழங்குகிறது. உரை நகர வர்ணம், நாய்க வர்ணம், அஸ்தான வர்ணம், ரிட்டு வர்ணம், பிரயாண வர்ணம், பதாதி வர்ணம் மற்றும் சம்சான வர்ணம் என ஏழு அலைகளாக பிரிக்கப்பட்டுள்ளது. 84 சித்தர்களின் முழுமையற்ற பட்டியல் 76 பெயர்களைக் கொண்ட உரையில் காணப்படுகிறது. இந்த உரையின் கையெழுத்துப் பிரதி, கொல்கத்தாவில் உள்ள ஆசியச் சமூகத்தில் பாதுகாக்கப்பட்டுள்ளது.  
இவரது முக்கிய சமசுகிருத நாடகமான *தூர்த்த சாமாகமம்* (1320) என்ற நகைச்சுவை நாடகம், பிராமணரான அச்சாதிமிசுரரின் அழகான வேசியான அனங்கசேனை மீது மதவாதியான விசுவநகரருக்கும் அவரது சீடரான துராசருக்கும் இடையிலான போட்டியை நாடகம் விவரிக்கிறது. இந்த நாடகத்தில் உயர்குடி கதாபாத்திரங்கள் சமசுகிருதத்திலும், தாழ்ந்தகுடி கதாபாத்திரங்கள் பிராகிருதத்திலும், பாடல்கள் மைதிலியிலும் பேசுகின்றன.  
இவரது மற்றொரு சமசுகிருதப் படைப்பான *பஞ்சசாயகா* (ஐந்து அம்புகள்) ஐந்து பகுதிகளாக காம சாத்திரத்தின் மற்ற நிலையான படைப்புகளில் கையாளப்பட்ட அதே தலைப்புகளைக் கையாள்கிறது.
# தகழி தர்ம சாஸ்தா கோயில்

**தகழி தர்ம சாஸ்தா கோயில்** இந்தியாவில், கேரள மாநிலத்தில் ஆலப்புழா மாவட்டத்தில் உள்ள தகழியில் அம்பலப்புழாவில் இருந்து 6 கி.மீ. தொலைவில் உள்ளது. இதன் மூலவர் சாஸ்தா (ஐயப்பன்) ஆவார். இவர் கிழக்கு நோக்கிய நிலையில் உள்ளார். இக்கோயிலில் துணைத்தெய்வங்கள் இல்லை.
# தகழி தர்ம சாஸ்தா கோயில்

## உருவாக்கம்

இக்கோயிலுக்கான சிலை ஒருமுறை பரசுராமரால் ஓதரா என்ற மலையில் நிறுவப்பட்டது. வெள்ளம் பெருக்கெடுத்து ஓடியதன் காரணமாக சிலை பண்ணைக்கு இடம் மாறிச் சென்றது. அங்கிருந்த ஒரு மந்திரவாதி சிலையைக் கண்டுபிடித்து அதனை வில்வமங்கலம் சுவாமி'யிடம் நிறுவுவதற்காகக் கொடுத்தார். அதன் சக்தியை உணர்ந்த வில்வமங்கலம் சுவாமி, உடையார்க்கன் என்ற முனிவரிடம் கொடுத்தார். அந்த முனிவர் அச்சிலையை சிலையை நிறுவினார். செம்பகச்சேரி மன்னர் அதற்கான கோயிலைக் கட்டினார்.மணயதட்டு தாந்திரீக சடங்குகளின் அடிப்படையில் அங்கு தொடர்ந்து ஐந்து பூஜைகள் வழங்கப்படுகின்றன.
# தகழி தர்ம சாஸ்தா கோயில்

## திருவிழாக்கள்

இங்கு எட்டு நாள் திருவிழா கும்பம் மாதத்தில் நடைபெறுகிறது. இது ஆராட்டுடன் நிறைவடைகிறது. களமெழுத்துப்பட்டு விழா 41 நாட்கள் கொண்டாடப்படுகிறது. களபாபிஷேகம் தனு 1ஆம் நாள் ஆரம்பித்து 11 நாள்கள் கழித்து நிறைவடைகின்ற மற்றொரு விழாவாகும்.
# நவாப் சிங் சவுகான்

**நவாப் சிங் சவுகான்** (Nawab Singh Chauhan) இந்தியாவைச் சேர்ந்த ஓர் அரசியல்வாதியாவார். 1909 ஆம் ஆண்டு திசம்பர் மாதம் 16 ஆம் தேதியன்று இவர் பிறந்தார். அலிகார் தொகுதியில் இருந்து 6ஆவது மக்களவை உறுப்பினராகத் தேர்ந்தெடுக்கப்பட்டு பணியாற்ரினார். "கஞ்ச்" என்ற புனைப்பெயரை பயன்படுத்தி கவிதைகள் எழுதினார்.
# நவாப் சிங் சவுகான்

## ஆரம்ப வாழ்க்கை மற்றும் கல்வி

சவுகான் இயவான் வச்சித்பூர் கிராமத்தில் பிறந்தார். அலிகார் மாவட்டம் இயவான் சிக்கந்தர்பூரில் வசித்து வந்தார். தாக்கூர் புல்வந்த் சிங் தந்தை என்றும் அரிபியாரி தேவி மனைவியென்றும் அறியப்படுகிறார். சவுகான் இடைநிலை கல்வி வரை படித்தார். 1981 ஆம் ஆண்டு ஏப்ரல் மாதம் 4 ஆம் தேதியன்று இவர் காலமானார்.
# நவாப் சிங் சவுகான்

## பதவிகள்

சவுகான் வகித்த குறிப்பிடத்தக்க பதவிகள்:  
- தலைவர், சில்லா பரிசத்து, அலிகார்
- தலைவர், அகில இந்திய, இரயில்வே அஞ்சல் சேவை
- உறுப்பினர், அகில இந்திய விவசாயிகள் குழு (பாரத் கிரிசக்கு சமாச்சு)
- உறுப்பினர், உத்தரப் பிரதேச சட்டமன்றம் (மூன்று ஆண்டுகள்)
- மாநிலங்களவை உறுப்பினர் (11 ஆண்டுகள்)
# நவாப் சிங் சவுகான்

## நினைவகம்

அலிகார் மாவட்டத்தில் உள்ள காசிம்பூர் பவர் ஔசு காலனியில் உள்ள நவாப் சிங் சவுகான் கிராமோதயா கல்லூரி இவரின் பெயரால் அழைக்கப்படுகிறது.
# விஜயேந்திர எடியூரப்பா

**விஜயேந்திர எடியூரப்பா** என்பவர் கர்நாடக மாநிலத்தைச் சேர்ந்த அரசியல்வாதியாவார். கர்நாடகத்தின் 2023 சட்டசபைத் தேர்தலில் சிகாரிபுரா தொகுதியின் சட்டமன்ற உறுப்பினராகத் தேர்வானார். 2023 நவம்பர் 10 ஆம் நாள் முதல் பாரதிய ஜனதா கட்சியின் கர்நாடக மாநிலத் தலைவராகவுள்ளார். இவர் கர்நாடக முன்னாள் முதலமைச்சர் பி. எஸ். எடியூரப்பாவின் இரண்டாவது மகனாவார். முன்னதாக கர்நாடகத்தின் பாரதிய ஜனதா யுவ மோர்ச்சாவில் துணைத் தலைவராகவும் பொதுச் செயலாளராகவும் இருந்துள்ளார். இவர் சட்ட பயின்று வழக்குரைஞராக அரசியலுக்குள் நுழைந்தார் சிமோகா மக்களவைத் தொகுதியின் மக்களவை உறுப்பினர் பி. வை. ராகவேந்திரா இவரது சகோதரராவார்.
# அரிசிம்மதேவன்

**அரிசிம்மதேவன்** (*Harisimhadeva*) (அரிசிங் தேவன் என்றும் அழைக்கப்படுகிறார்) கர்னாட்டு வம்சத்தின் கடைசி மன்னராக இருந்தார். இவர் இந்தியாவின் இன்றைய வடக்கு பீகாரின் மிதிலைப் பகுதியையும் தெற்கு நேபாளத்தின் சில பகுதிகளையும் 1304 முதல் 1325 வரை ஆட்சி செய்தார். இவரது போர் மற்றும் அமைதி அமைச்சராக இருந்த சந்தேசுவரர் தாக்கூர் என்பவர் *இராஜநித்திரத்னாகரம்* என்ற புகழ்பெற்ற நூலை இயற்றினார். கியாத் அல்-தின் துக்ளக்கின் படையெடுப்பிற்குப் பிறகு, நேபாள மலைகளுக்குத் தப்பிச் செல்ல வேண்டிய கட்டாயத்திற்குப் பிறகு இவரது ஆட்சி முடிவுக்கு வந்தது. இவரது சந்ததியினர் இறுதியில் மைதிலி மொழியின் புரவலர்களாக அறியப்பட்ட காட்மாண்டுவின் மல்லர் வம்சத்தின் நிறுவனர்களாக ஆனார்கள்.
# அரிசிம்மதேவன்

## ஆட்சி

அரிசிம்மதேவனின் ஆட்சியானது மிதிலையின் வரலாற்றில் ஒரு முக்கியக் காலமாகக் கருதப்பட்டது. இவரது நான்கு தசாப்த கால ஆட்சியில் பல நிகழ்வுகள் நடந்தன. இவர் மைதிலி பிராமணர்களுக்கு நான்கு வர்ண அமைப்பு போன்ற பல சமூக மாற்றங்களை அறிமுகப்படுத்தினார். மேலும், பாஞ்சி என்ற பரம்பரை பதிவுகளைஉருவாக்கினார். இவரது அரசவைகளில் திரண்டிருந்த அறிஞர்கள் மிதிலை மீது நிரந்தர முத்திரையை பதித்தனர்.  
இவரது சந்ததியினர் இறுதியில் மல்ல வம்சத்தை நிறுவினர். இது காட்மாண்டு மற்றும் அதனைச் சுற்றியுள்ள பகுதிகளை சுமார் 300 ஆண்டுகளாக ஆட்சி செய்தது. மல்லர்கள் மைதிலியை உயர்சாதியினரின் மொழியாக நிறுவினர். கர்னாடாக்களின் ஒரு பிரிவினர் மிதிலாவில் தங்கியிருந்ததாகவும், இறுதியில் அவர்கள் வட பீகாரின் கந்தவாரிய ராஜபுத்திரர்களாக மாறியதாகவும் கருதப்படுகிறது. அரிசிம்மதேவனின் பிற வழித்தோன்றல்களான பிருத்விசிம்மதாவன் உட்பட பீகாரின் சம்பாரண் மாவட்டத்தில் 15 ஆம் நூற்றாண்டு வரை தொடர்ந்து ஆட்சி செய்து வந்தனர் என்பதற்கும் சான்றுகள் காட்டுகின்றன.
# இஸ்ரேல் மக்கள் தொகை

**இஸ்ரேலின் மக்கள் தொகை பரம்பல்** (''demographics of Israel'), 1948ஆம் ஆண்டில் இஸ்ரேல் நாடு நிறுவப்பட்டதிலிருந்து, இஸ்ரேலிய மத்தியப் புள்ளியியல் பணியகத்தால் 10 ஆண்டுகளுக்கு ஒரு முறை மக்கள் தொகை கணக்கெடுப்பு எடுக்கப்படுகிறது. மார்ச் 2023ல் இஸ்ரேலின் சராசரி மக்கள் தொகை 9.73 மில்லியன் ஆகும்.அதில் பெரும்பான்மையாக யூதர்கள் 7.145 மில்லியன் (73.5%) ஆக உள்ளனர். அரேபியர்கள் 21% (ஏறத்தாழ 2.048 மில்லியன்) மற்றும் பிறர் 5.5% (5,34,000) ஆக உள்ளனர். கிறித்தவர்கள் கணிசமாக உள்ளனர். துருஸ், அரமேயம் மற்றும் இத்திய மொழி பேசுபவர்கள் சிறிய எண்ணிக்கையில் வாழ்கின்றனர். 2015ல் இஸ்ரேலின் ஆண்டு மக்கள்தொகை வளர்ச்சி விகிதம் 2.0% ஆக இருந்தது. மக்கள்தொகை அடர்த்தி விகிதத்தில் இஸ்ரேல் உலகில் 6வது இடத்தில் உள்ளது.
# இஸ்ரேல் மக்கள் தொகை

## விளக்கம்

கிழக்கு எருசலேம் மற்றும் கோலான் குன்றுகள் பகுதியை இஸ்ரேலுடன் இணைக்கப்பட்டுள்ளது. மேற்குக் கரை இஸ்ரேலின் இராணுவ ஆக்கிரமிப்பு பகுதியில் உள்ளது. இப்பகுதியில் உள்ள யூதர்களை இஸ்ரேலிய மக்கள் தொகையில் கணக்கிடப்பட்டுள்ளது.  
**'''இஸ்ரேலைச் சுற்றிய புவியியல் மற்றும் மக்கள் தொகை செய்திகள்'''**  
| பிரதேசம் | தற்போதைய | இஸ்ரேலிய மக்கள் தொகை | பாலஸ்தீன மக்கள் தொகை | மொத்த மக்கள் தொகை | 336 |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| கோலான் குன்றுகள் | இஸ்ரேல் ஆக்கிரமிப்பு பகுதி | 42,000 | 42,000 | 1,154 |  |  |  |  |  |  |  |  |
| சீம் மண்டலம் | ஆக்கிரமிப்பு பகுதி | 1,88,000 | 37,000 (2019 data) | percentages = pagr | 1370100 | 2150400 | 3022100 | 3921700 | 4821700 | 6369300 | 7695100 | 9098700 |
| மொத்தம் | 4,494,051 | 4,559,975 | 9,054,026 | 100 |  |  |  |  |  |  |  |  |
| 0–4 | 469 807 | 444 266 | 914 073 | 10.10 |  |  |  |  |  |  |  |  |
| 5–9 | 441 977 | 419 861 | 861 838 | 9.52 |  |  |  |  |  |  |  |  |
| 10–14 | 396 165 | 376 914 | 773 079 | 8.54 |  |  |  |  |  |  |  |  |
| 15–19 | 365 754 | 349 118 | 714 872 | 7.90 |  |  |  |  |  |  |  |  |
| 20–24 | 331 474 | 319 040 | 650 514 | 7.18 |  |  |  |  |  |  |  |  |
| 25–29 | 312 165 | 304 844 | 617 009 | 6.81 |  |  |  |  |  |  |  |  |
| 30–34 | 299 747 | 298 768 | 598 515 | 6.61 |  |  |  |  |  |  |  |  |
| 35–39 | 289 123 | 292 026 | 581 149 | 6.42 |  |  |  |  |  |  |  |  |
| 40–44 | 277 424 | 282 277 | 559 701 | 6.18 |  |  |  |  |  |  |  |  |
| 45–49 | 251 526 | 257 539 | 509 065 | 5.62 |  |  |  |  |  |  |  |  |
| 50–54 | 210 803 | 217 399 | 428 202 | 4.73 |  |  |  |  |  |  |  |  |
| 55–59 | 191 364 | 204 826 | 396 191 | 4.38 |  |  |  |  |  |  |  |  |
| 60–64 | 178 062 | 196 878 | 374 940 | 4.14 |  |  |  |  |  |  |  |  |
| 65–69 | 166 374 | 188 225 | 354 598 | 3.92 |  |  |  |  |  |  |  |  |
| 70–74 | 131 622 | 154 117 | 285 739 | 3.16 |  |  |  |  |  |  |  |  |
| 75–79 | 73 046 | 91 752 | 164 798 | 1.82 |  |  |  |  |  |  |  |  |
| 80–84 | 58 830 | 81 606 | 140 436 | 1.55 |  |  |  |  |  |  |  |  |
| 85–89 | 31 038 | 48 194 | 79 233 | 0.88 |  |  |  |  |  |  |  |  |
| 90–94 | 12 882 | 23 779 | 36 661 | 0.40 |  |  |  |  |  |  |  |  |
| 95–99 | 3 434 | 6 783 | 10 216 | 0.11 |  |  |  |  |  |  |  |  |
| 100+ | 1 432 | 1 765 | 3 197 | 0.04 |  |  |  |  |  |  |  |  |
| 0–14 | 1,307,949 | 1,241,041 | 2,548,990 | 28.15 |  |  |  |  |  |  |  |  |
| 15–64 | 2,707,444 | 2,722,713 | 5,430,157 | 59.98 |  |  |  |  |  |  |  |  |
| 65+ | 478 658 | 596 221 | 1,074,879 | 11.87 |  |  |  |  |  |  |  |  |
மொத்தம்:
- 0–14 ஆண்டுகள்: 28.0%
- 15–64 ஆண்டுகள்: 62.1%
- 65 ஆண்டுகள் மற்றும் அதற்கும் மேலும்: 9.9%  
யூதர்கள்:
- 0–14 ஆண்டுகள்: 25.5%
- 15–64 ஆண்டுகள்: : 63.1%
- 65 ஆண்டுகள் மற்றும் அதற்கும் மேலும்: 11.4%  
பாலஸ்தீன அரேபியர்கள்:
- 0–14 ஆண்டுகள்: 37.5%
- 15–64 ஆண்டுகள்: 58.6%
- 65 ஆண்டுகள் மற்றும் அதற்கும் மேலும்: 3.9% (2010 மதிப்பீடு)
# இஸ்ரேல் மக்கள் தொகை

## விளக்கம்

#### மீடியன் வயது

- மொத்தம் 29.7
- யூதர்கள் 31.6
- அரேபியர்கள்: 21.1
# இஸ்ரேல் மக்கள் தொகை

## மொழிகள்

இஸ்ரேலில் பெரும்பான்மையாக எபிரேய மொழி ஆட்சி மொழியாகவும்; மக்கள் மொழியாக பேசப்படுகிறது. அரபு முஸ்லீம்கள் மற்றும் கிறித்தவர்கள் அரபு மொழியை பேசுகின்றனர். இதர கிறித்தவர்கள் மற்றும் பிற சிறுபான்மை மக்கள் அரமேயம் , இத்திய மொழி, உருசிய மொழி , பிரான்சிய மொழி மற்றும் ஆங்கில மொழிகளைப் பேசுகின்றனர்.
# இஸ்ரேல் மக்கள் தொகை

## சமயம்

2010ம் ஆண்டின் இஸ்ரேல் மத்திய புள்ளிவிவர பணியகத்தின் அறிக்கையின்படி,யூத மக்கள் தொகையில் 18 வயதிற்கு மேற்பட்டவர்கள் பின்பற்றும் சமயங்கள் பின்வருமாறு:
- பழமைவாத யூதம் 8%
- நவீன பழமைவாத யூதம் 5%
- சமய சீயோனிசம் 12%
- சாதாரண யூத சமயம் 25%
- சமயச் சார்பற்றோர் 43%  
**2019ல் சமய வாரியாக புள்ளிவிவரம்**  
| % |  |  |  |
| --- | --- | --- | --- |
| யூதர்கள் | 6,697,000 | 74.2% |  |
| முஸ்லீம்கள் | 1,605,700 | 17.8% |  |
| கிறித்தவர்கள் | 180,400 | 2.0% |  |
| துருஸ் | 143,000 | 1.6% |  |
| பிறர் | 394,900 | 4.4% | } |
# இஸ்ரேல் மக்கள் தொகை

## கல்வி

5 முதல் 15 வயது குழந்தைகளுக்கு கட்டாய பள்ளிக் கல்வி உண்டு. ஆனால் கல்வி இலவசம் இல்லை. கல்விக் கட்டணத்தில் அரசு மானியம் உண்டு.
# இஸ்ரேல் மக்கள் தொகை

## கல்வி

### எழுத்தறிவு

2011ம் ஆண்டின் கணக்கெடுப்பின்படி, 15 மற்றும் அதற்கும் மேற்பட்ட வயதினர்கள் அனைவரும் எழுதப் படிக்க தெரிந்தவர்கள்.
- மொத்த மக்கள் தொகை: 97.8%
- ஆண்கள்: 98.7%
- பெண்கள்: 96.8%
# இஸ்ரேல் மக்கள் தொகை

## இதனையும் காண்க

- இசுரேலின் வரலாறு
- இசுரேலிய நகரங்களின் பட்டியல்
- இஸ்ரேலின் மாவட்டங்கள்
# சச்சிதானந்த பாண்டே

**சச்சிதானந்த் பாண்டே** (*Sachidanand Pandey*) (பிறப்பு: ஜூலை 1, 1996) ஒரு இந்திய துடுப்பாட்டக்காரர். அவர் 2016, அக்டோபர் 20 அன்று 2016-17 ரஞ்சி போட்டியில் சேவை அணிக்காக தனது முதல் தரத்தில் அறிமுகமானார். 2017, மார்ச் 4 அன்று 2016-17 விஜய் கசாரே போட்டியில் சேவை அணிக்காக அ பட்டியலில் அறிமுகமானார். அவர் 2017-18 மண்டல டி20 குழுவில் 13 ஜனவரி 2018 அன்று சேவை அணிக்காக தனது இருபது20 ஆக அறிமுகமானார்.
# சியாவுர் ரகுமான் அன்சாரி

**சியாவுர் ரகுமான் அன்சாரி** (*Ziaur Rahman Ansari*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு மார்ச்சு மாதம் 9 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக உத்தரபிரதேசத்தின் உன்னாவ் தொகுதியில் இருந்து இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார். இராச்சீவ் காந்தியின் அமைச்சரவையில் சுற்றுச்சூழல் அமைச்சராக இருந்த அன்சாரி, தன்னைச் சந்திக்கச் சென்ற முக்தி தத்தா என்ற ஆர்வலரை மானபங்கப்படுத்த முயன்றதாக குற்றம் சாட்டப்பட்டார்.  
1992 ஆம் ஆண்டு அக்டோபர் மாதம் 6 ஆம் தேதியன்று தன்னுடைய 67 ஆவது வயதில் புதுதில்லியில் காலமானார்.
# சந்தேசுவரர் தாக்கூர்

**சந்தேசுவரர் தாக்கூர்** (*Caṇḍeśvara Ṭhakkura*) 14 ஆம் நூற்றாண்டில் மைதிலி மொழி அரசியல் கோட்பாட்டாளரும், போர்வீரரும் ஆவார். இவர் இந்தியாவின் இன்றைய வடக்கு பீகார் மற்றும் தெற்கு நேபாளத்தின் சில பகுதிகளில் இருந்த மிதிலையின் கர்னாட்டு வம்சத்தின் கடைசி மன்னராக இருந்த அரிசிம்மதேவனின் அரசவையில் அமைதி மற்றும் போருக்கான அமைச்சராகவும், தலைமை நீதிபதியாகவும் பணியாற்றினார். இவரது குடும்பம் பீகார் மாநிலம் மதுபானி மாவட்டத்தில் உள்ள பிஸ்ஃபி கிராமத்தைச் சேர்ந்தது.
# சந்தேசுவரர் தாக்கூர்

## குடும்பம்

கர்னாட்டுகளின் அரசவையில் பணியாற்றிய கற்றறிந்த அறிஞர்களான மைதிலி பிராமணர்களின் குடும்பத்தில் சந்தேசுவரர் பிறந்தார். இவரது காலத்திற்கு ஒரு நூற்றாண்டுக்குப் பிறகு உருவான ஆயின்வார் வம்சத்தின் அரசவையில் கவிஞராக பணிபுரிந்த வித்யாபதியின் தாத்தா ஜெயதத்தனின் உறவினர் ஆவார். கர்னாட்டு வம்சத்தின் அரசவையில் "போர் மற்றும் அமைதிக்கான மந்திரி" என்று விவரிக்கப்பட்ட மற்றொரு அறிஞரான தேவாதித்ய தாக்கூரின் பேரனும் ஆவார்.  
பொது ஊழி 1310 இல் அரிசிம்மதேவனின் அமைதி மற்றும் போருக்கான மந்திரியாக இருந்தார்.
# சந்தேசுவரர் தாக்கூர்

## இராணுவ வாழ்க்கை

அக்காலத்திய முதன்மை ஆதாரங்கள் இவரை ஒரு சிறந்த இராஜதந்திரி என்றும் வெற்றிகரமான மந்திரியாகவும், தளபதியாகவும் விவரிக்கின்றன. இவர் *மிலேச்சாக்களுக்கு* எதிரான போர்களில் பங்கேற்றார் (ஒருவேளை முஸ்லிம் படையெடுப்புகளாக இருக்கலாம்)  
இவர் சில துக்ளக் தளபதிகளை தோற்கடித்திருக்கலாம். மேலும் நேபாளத்திற்கு ஒரு வெற்றிகரமான இராணுவப் பயணத்தை வழிநடத்தினார். அங்கு இவர் 1314 இல் பாக்மதி ஆற்றின் கரையில் தனக்குச் சமமான எடையில் தங்கத்தை விநியோகித்ததாகக் கூறப்படுகிறது..  
சந்தேசுவரரின் தலைமையின் கீழ், மன்னன் அரிசிம்மதேவனின் ஆதரவுடன், மிதிலையின் கர்னாட்டுகள் 1314 இல் நேபாளத்தின் மீது தாக்குதல் நடத்தினர். கர்னாட்டுகள் பக்தபூர் நகரத்தை தங்கள் மையமாக வைத்து நகரத்தை கொள்ளையடித்தனர். இதற்குப் பிறகு, அவர்கள் லலித்பூர் பகுதியை குறிவைத்தனர்.
# சந்தேசுவரர் தாக்கூர்

## இலக்கியப் படைப்புகள்

அரசை ஒழுங்கமைப்பது பற்றிய ஒரு ஆய்வுக் கட்டுரையான *ராஜநிதிரத்னாகரம்* இவரது மிகவும் குறிப்பிடத்தக்க படைப்புகளில் அடங்கும். இது தவிர, மற்ற கருப்பொருள்களுடன் சட்டம் தொடர்பான சிக்கல்களைக் கையாளும் *கிருத்யரத்னாகரம், தனரத்னாகரம், விவாகரத்னாகரம், சூத்திரத்னாகரம், புஜரத்னாகரம், விவாதரத்னாகரம், மற்றும் கிருஹஸ்தரத்னாகரம்* என்ற ஏழு புத்தகங்களின் தொகுப்பையும் இவர் எழுதினார். இந்த நூல்கள் அனைத்தும் *சப்தரத்னாகரம்* என்று குறிப்பிடப்படுகின்றன.
# தனிசா முகர்ஜி

**தனிசா முகர்சி** (பிறப்பு 3 மார்ச் 1978 ) என்பவர் இந்தி, தெலுங்கு, தமிழ் திரைப்படங்களில் நடிக்கும் ஓர் இந்திய நடிகை ஆவார். முகர்ஜி-சமர்த் குடும்பத்தில் ஒரு உறுப்பினர், இவர் திரைப்படத் தயாரிப்பாளர் சோமு முகர்சி மற்றும் நடிகை தனுஜாவின் மகளாவார். *ஸ்ஸ்ஸ்ஷ்ஷ்...* என்ற 2003 இல் வெளியான இந்தித் திரைப்படத்தின் மூலம் அறிமுகமானார். அமிதாப் பச்சன் மற்றும் அபிஷேக் பச்சனுடன் தோன்றிய ராம் கோபால் வர்மாவின் *சர்கார்* திரைப்படம் மூலம் இவர் தனது முதல் வெற்றியைப் பெற்றார். இவர் உண்மைநிலை நிகழ்ச்சியான *பிக் பாஸ் 7* இல் ஒரு போட்டியாளராக இருந்தார்.
# தனிசா முகர்ஜி

## தனிப்பட்ட வாழ்க்கை

தனிஷா முகர்ஜி ஷோமு முகர்ஜியின் மகள். இவரது தந்தை ஷோமு முகர்ஜி ஒரு வங்காள இந்து பாலிவுட் திரைப்பட இயக்குநர். இவரது தாயார் தனுஜா ஒரு மராத்தியர் மற்றும் மூத்த பாலிவுட் நடிகை. இவரது கஜோல் தங்கை ஒரு பாலிவுட் நடிகை.  
இவர் தனது பிக் பாஸ் 7 அர்மான் கோக்லியுடன் ஒரு வருடம் உறவில் இருந்தார். பின்பு அக்டோபர் 2014 இல் பிரிந்து சென்று விட்டார்.
# தனிசா முகர்ஜி

## தொழில்

தனிசா பாலிவுட்டில் தனது முதல் வெற்றியை *ஸ்ஸ்ஸ்ஷ்ஷ்...* திரைப்படம் தந்தது. வினய் ராய்க்கு ஜோடியாக இவர் *நடித்த உன்னாலே உன்னாலே* என்ற தமிழ் திரைப்படம் வெற்றி பெற்றது மேலும் சிறந்த அறிமுக நடிகைக்கான விஜய் விருதுகளில் இவருக்கு பரிந்துரைக்கப்பட்டது.  
2005 ஆம் ஆண்டில், உதய் சோப்ராவுக்கு ஜோடியாக நீல் 'என்' நிக்கி என்ற திரைப்படத்தில் நிக்கிதா பக்ஷி என்ற பெண் முக்கியக் கதாபாத்திரத்தில் நடித்தார். இவர் *பாப்கார்ன் காவ்!, மஸ்த் ஹோ ஜாவோ, சர்க்கார், டேங்கோ சார்லி* பல திரைப்படங்களில் நடித்துள்ளார்
# தனிசா முகர்ஜி

## திரைத்துறை பங்களிப்புக்கள்

### திரைப்படங்கள்

- இந்த பட்டியலில் உள்ள அனைத்து திரைப்படங்களும் இந்தித் திரைப்படங்களாகும். இல்லையெனில் குறிப்புகளில் குறிப்பிடப்பட்டுள்ளது.  
| 2003 | *ஸ்ஸ்ஸ்ஷ்ஷ்...* | மகேக் குஜ்ரால் | திரைப்பட அறிமுகம் |
| --- | --- | --- | --- |
| 2004 | *பாப்கார்ன் காவோ!* *மஸ்த் ஹோ ஜாவ்* | தான்யா |  |
| 2005 | *நீல் 'என்' நிக்கி* | நிக்கிதா பக்ஷி |  |
| *சர்க்கார்* | அவந்திகா |  |  |
| *டேங்கோ சார்லி* | லச்சி நாராயணன் |  |  |
| 2007 | *உன்னாலே உன்னாலே* | தீபிகா | தமிழ் திரைப்பட அறிமுகம் |
| 2008 | *ஒன்னு டூ திரீ* | சாந்தினி |  |
| *காந்த்ரி* | பியாசி பிரியா | தெலுங்கு திரைப்பட அறிமுகம் |  |
| *சர்கார் ராஜ்* | அவந்திகா |  |  |
| 2010 | *தும் மிலோ தோ சாஹி* | பெயரிடப்படாதது | Cameo appearance |
| 2016 | *அண்ணா* | ஷிகா |  |
| 2021 | காடே நமே அப்துல் | சல்மா | } |
# தனிசா முகர்ஜி

## திரைத்துறை பங்களிப்புக்கள்

### தொலைக்காட்சி

| 2013 | *பிக் பாஸ் 7* | பங்கேற்பாளர் | 1வது இரண்டாம் இடம் |
| --- | --- | --- | --- |
| 2014 | *கேங்க்ஸ் ஆஃப் ஹசீபூர்* | நீதிபதி |  |
| 2016 | ஃபெயர் பாக்டர்: கற்றோன் கே கிலாடி 7 | பங்கேற்பாளர் | 4வது இடம் |
| 2023 | *ஜலக் திக்லா ஜா (பாகம் 11)* | பங்கேற்பாளர் | } |
# தாக்கூர் ராம் சிங் (புரட்சியாளர்)

**தாக்கூர் ராம் சிங்** (Thakur Ram Singh (revolutionary) ) இந்தியாவைச் சேர்ந்த ஓர் அரசியல்வாதியாவார். 1911 முதல் 2009 ஆம் ஆண்டு வரையிலான காலத்தில் இவர் வாழ்ந்தார். இந்திய பொதுவுடமைக் கட்சியின் புரட்சியாளரான இவர் பகத்சிங்கின் நண்பராவார். தனது அரசியல் வாழ்க்கையை இந்திய தேசிய காங்கிரசு கட்சியின் செயல்பாட்டாளராகத் தொடங்கினார். ஆனால் பகத் சிங் மற்றும் அவரது இந்துசுதான் சோசலிச குடியரசு இராணுவத்தின் கொள்கைகளால் ஈர்க்கப்பட்டார். அச்மீர் தோக்ரா துப்பாக்கிச் சூடு வழக்கில் தாக்கூர் ராம் சிங்குக்கு ஆயுள் தண்டனை விதிக்கப்பட்டு அந்தமான் நிக்கோபார் செல்லுலார் சிறையில் அடைக்கப்பட்டார். சிறைக்குள் இவர் ஒரு 'பொதுவுடமை பிரிவை உருவாக்கினார், பின்னர் அந்தமானில் இருந்து விடுதலையான பிறகு இவர் இந்திய பொதுவுடமை கட்சியில் சேர்ந்தார். சீன-இந்தியப் போரின் நாட்களில் இவர் பொதுவுடமை இயக்கத்தில் பிளவை ஆதரித்தார் மற்றும் இந்திய பொதுவுடமை கட்சி (மார்க்சியம்) உத்தரபிரதேச குழுவின் நிறுவன உறுப்பினராக இருந்தார்.
# வேணுகோபாலசுவாமி கோயில், புறக்காடு

**வேணுகோபாலசுவாமி கோயில், புறக்காடு** இந்தியாவில் கேரளாவில் உள்ள உலகின் பழமையான கவுட சாரஸ்வத் கோயில்களில் ஒன்றாகும். இதன் மூலவர் வேணுகோபாலசுவாமி ஆவார். புராதனத் துறைமுக நகரான புறக்காட்டில் அமைந்துள்ள இக்கோயில் சுமார் 400 ஆண்டுகளுக்கு முன் கட்டப்பட்டதாகும். கவுட சாரஸ்வத் பிராமண பக்தர்கள் தம் குழந்தைகளை "தேவக் தீவோப்", "சோடோவோப்" செய்வதற்காக இங்கு அழைத்து வருகிறார்கள்.
# வேணுகோபாலசுவாமி கோயில், புறக்காடு

## வரலாறு

15 ஆம் நூற்றாண்டின் பிற்பகுதியிலும் 16 ஆம் நூற்றாண்டின் முற்பகுதியிலும் கோவா, போர்த்துக்கீசியர்களால் ஆட்சி செய்யப்பட்டது. போர்ச்சுகீசிய ஆட்சியாளர்கள் பிற மத நம்பிக்கையாளர்களை பலவந்தமாக கிறிஸ்தவர்களாக மாற்றினர். பலர் கிறிஸ்தவ மதத்திற்கு மாறினர். ஆனால் தம் பாரம்பரியத்தை ரகசியமாக கடைப்பிடித்து வந்தனர். ரோமன் கத்தோலிக்க பிராமணர் என்பது போர்த்துகீசியர்களால் கிறிஸ்தவ மதத்திற்கு மாற்றப்பட்ட ஒரு பிரிவாகும். பிராமணர்களின் குழு. கலாச்சாரத்தையும் பாரம்பரியத்தையும் பாதுகாப்பதற்காக, கவுடா சாரஸ்வத் பிராமணர்களின் பல குடும்பங்கள் பண்டைய துறைமுக நகரங்களான மங்களூர், கோழிக்கோடு, கொச்சி, புறக்காடு ஆங்கிய இடங்களுக்குக் குடிபெயர்ந்தன. செம்பகச்சேரியின் (அம்பலபுழா) மன்னர் புறக்காட்டில் அவர்களை வரவேற்று, ஒரு சமூகத்தையும் நிர்மாணித்துக்கொள்ளவும், கோயில் கட்டிக்கொள்ள அவர்களுக்கு நிலம் வழங்கியும் உதவினார்.
# வேணுகோபாலசுவாமி கோயில், புறக்காடு

## கருவறை

கர்ப்பகிரகம் அல்லது கருவறையில் தான் மூலவர் விக்கிரகம் உள்ளது. இக்கோயிலில் உள்ள கருவறையில் ஒன்றுக்கும் மேற்பட்ட சிலைகள் நிறுவப்பட்டுள்ளன.
# வேணுகோபாலசுவாமி கோயில், புறக்காடு

## மேலும் பார்க்கவும்

- கவுட் சாரஸ்வத் பிராமணர்
- கேரளாவில் உள்ள ஜிஎஸ்பி கோயில்கள்
# இராம் சிங் பட்டேல்

**இராம் சிங் பட்டேல்** (*Ram Singh Patel*) இந்தியாவைச் சேர்ந்த ஓர் அரசியல்வாதியாவார். 1983 ஆம் ஆண்டு சனவரி மாதம் முதல் தேதியன்று இவர் பிறந்தார். உத்தரப் பிரதேச மாநிலத்தைச் சேர்ந்த இவர் பட்டி தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 2012 ஆம் ஆண்டு முதல் 2017 ஆம் ஆண்டு வரை அதே தொகுதியில் பணியாற்றியுள்ளார் 2017 ஆம் ஆண்டு நடைபெற்ற தேர்தலில் 1,476 வாக்குகள் வித்தியாசத்தில் தோல்வியடைந்தார். சமாச்வாதி கட்சி உறுப்பினராக அனைத்து தேர்தல்களிலும் போட்டியிட்டார். அலகாபாத் உயர் நீதிமன்றத்தின் தீர்ப்பின்படி, 2012 ஆம் ஆண்டு நடைபெற்ற தேர்தலில் வாக்கு எண்ணிக்கையில் தவறுகள் இருந்ததால் இவர் தோல்வியடைந்தார். பின்னர் மோதி சிங் சட்டமன்ற உறுப்பினராக அறிவிக்கப்பட்டார். 2016 ஆம் ஆண்டு நவம்பர் மாதத்திற்குப் பிறகு அந்த இடம் காலியாக இருந்தது.
# இராம் சிங் பட்டேல்

## தனிப்பட்ட வாழ்க்கை மற்றும் கல்வி

இராம் சிங் படேல் மிர்சாபூர் மக்களவையின் முன்னாள் நாடாளுமன்ற உறுப்பினரான பால் குமார் பட்டேலின் மகனாவார். 2007 ஆம் ஆண்டு சூலை மாதம் 22 அன்று காவல்துறையினரால் சுடப்பட்டு இறந்த சிவ குமார் பட்டேலின் (தாதுவா) மருமகன் என்றும் அறியப்படுகிறார்.  
இவர் பெரோசு காந்தி கல்லூரியில் பயின்றார். முதுகலை பட்டம் பெற்றார். லக்னோவிலுள்ள நர்வதேசுவர் சட்டக் கல்லூரியில் படித்து சட்டப்பாடத்தில் பட்டமும் பெற்றார்.
# வடக்கன் கோயிக்கால் தேவி கோயில், புதியவிளை

**வடக்கன் கோயிக்கால் தேவி கோயில்** இந்தியாவில் கேரள மாநிலத்தில் காயங்குளத்திற்கு அருகில் உள்ள புதியவிளை கிராமத்தில் அமைந்துள்ள ஒரு புகழ்பெற்ற தேவி கோவில் அல்லது பகவதி கோயில் ஆகும்.
# வடக்கன் கோயிக்கால் தேவி கோயில், புதியவிளை

## துணைத்தெய்வங்கள்

இக்கோயிலின் மூலவர் பார்வதி தேவி ஆவார். இங்கு சிவன், பத்ரகாளி, தர்ம சாஸ்தா ஆகிய துணைத்தெய்வங்கள் உள்ளன. நாக தேவதை, கந்தகர்ணன், யக்சி, யோகீஸ்வரன், பிரம்ம ரக்சர் ஆகியோரின் சிலைகளும் இங்கு அமைக்கப்பட்டுள்ளன.
# வடக்கன் கோயிக்கால் தேவி கோயில், புதியவிளை

## கருவறை சிறப்பு

இரண்டு தளங்களைக் கொண்ட மூலவர் கருவறை இக்கோயிலின் முக்கியமான சிறப்பாகும். பார்வதி சிலை தரை தளத்திலும், மகாதேவன் (*சிவன்*) சிலை முதல் தளத்திலும் உள்ளன.
# வடக்கன் கோயிக்கால் தேவி கோயில், புதியவிளை

## விழாக்கள்

மலையாள நாட்காட்டி மாதமான குபத்தின் பரணி நாளில் கும்ப பரணி விழா இங்கு சிறப்பாகக் கொண்டாடப்படுகிறது. இந்த நாள் வடக்கன் கோயிக்கால் தேவியின் பிறந்த நாளாகக் கருதப்படுகிறது. இவ்விழா 10 நாள்கள் நடைபெறும். நவஹ யக்ஞம் இக்கோயிலில் ஏப்ரல் - மே மாதங்களில் ஒன்பது நாட்கள் நடத்தப்படும் கொண்டாட்டங்களில் ஒன்றாகும். இந்த ஒன்பது நாட்களிலும் கோயிலில் மிகச் சிறந்த சமய சடங்குகளும் (பூஜைகள்), அன்னதானமும் நடத்தப்படும்.
# வடக்கன் கோயிக்கால் தேவி கோயில், புதியவிளை

## மேலும் பார்க்கவும்

- கேரளாவின் கோவில்கள்
- கேரளாவின் கோவில் திருவிழாக்கள்
# அரபிரசாத் சாத்திரி

**அரபிரசாத் சாத்திரி** ( *Hara Prasad Shastri* ) (6 டிசம்பர் 1853 - 17 நவம்பர் 1931), **அரபிரசாத் பட்டாச்சார்யா** என்றும் அழைக்கப்படும் இவர், ஓர் இந்தியக் கல்வியாளரும், சமசுகிருத அறிஞரும், ஆவணக் காப்பாளரும் மற்றும் வங்காள இலக்கிய வரலாற்றாசிரியரும் ஆவார். வங்காள இலக்கியத்தின் ஆரம்பகால எடுத்துக்காட்டுகளான சர்யாபத்தைக் கண்டுபிடித்ததற்காக இவர் மிகவும் பிரபலமானவர்.
# அரபிரசாத் சாத்திரி

## ஆரம்ப கால வாழ்க்கை

அரபிரசாத் சாத்திரி வங்காளத்தின் குல்னா மாவட்டத்தில் உள்ள குமிரா கிராமத்தில் (தற்போது வங்காளதேசத்தில் உள்ளது) இன்றைய மேற்கு வங்காளத்தின் வடக்கு 24 பர்கானாவிலுள்ள நைகாட்டியில் இருந்து வந்த ஒரு குடும்பத்தில் பிறந்தார். குடும்பப் பெயர் பட்டாச்சார்யா, ஒரு பொதுவான வங்காள பிராமணக் குடும்பப்பெயர்.  
இவர், ஆரம்பத்தில் கிராமப் பள்ளியிலும், பின்னர் கொல்கத்தாவில் சமசுகிருதக் கல்லூரி மற்றும் மாநிலப் பல்கலைக்கழக<nowiki/>க் கல்லூரியிலும் படித்தார். கொல்கத்தாவில் இருந்தபோது, இவர் தனது அண்ணன் நந்தகுமார் நியாயசுஞ்சுவின் நண்பரான புகழ்பெற்ற வங்காள அறிஞரும் சமூக சீர்திருத்தவாதியுமான ஈஸ்வர சந்திர வித்யாசாகருடன் தங்கியிருந்தார்.  
1871 இல் ஆரம்பக் கல்வி பெற்ற சாத்திரி 1873 இல் இளங்கலைப் பட்டமும், 1877 இல் சமசுகிருதத்தில் கௌரவப் பட்டமும் பெற்றார். பின்னர், முதுகலைப் பட்டம் பெற்றபோது இவருக்கு சாத்திரி என்ற பட்டம் வழங்கப்பட்டது. முதல் வகுப்பில் தேர்ச்சி பெற்றவர்களுக்கு சாத்திரி பட்டம் வழங்கப்பட்டது. பின்னர் 1878 இல் இந்தியாவின் கொல்கத்தாவில் உள்ள பழமையான பள்ளிகளில் ஒன்றான அரே பள்ளியில் ஆசிரியராக சேர்ந்தார்.  
இவர் 1900 ஆம் ஆண்டில் சமசுகிருதக் கல்லூரியின் முதல்வரானார். 1908 ஆம் ஆண்டில் அதிலிருந்து வெளியேறினார் பின்னர், அரசாங்கத்தின் தகவல் பணியகத்தில் சேர்ந்தார். மேலும், 1921 முதல் 1924 வரை, டாக்கா பல்கலைக்கழகத்தில் வங்காளம் மற்றும் சமசுகிருதத் துறையின் பேராசிரியராகவும் தலைவராகவும் இருந்தார்.  
சாத்திரி ஆசியச் சமூகத்தில் வெவ்வேறு பதவிகளை வகித்தார். மேலும் அதன் தலைவராக இரண்டு ஆண்டுகள் இருந்தார். இவர் பன்னிரண்டு ஆண்டுகள் பாங்கிய இலக்கிய அமைப்பின் தலைவராகவும், இலண்டனில் உள்ள அரச கழக ஆசியச் சமூகத்தின் கெளரவ உறுப்பினராகவும் இருந்தார்.
# அரபிரசாத் சாத்திரி

## பணிகள்

"பாரத் மகிளா", என்ற இவரது முதல் ஆய்வுக் கட்டுரை இவர் மாணவராக இருந்தபோது *பங்கதர்ஷன்* இதழில் வெளியானது. பின்னர், சாத்திரி அந்த பருவகால இதழில் தொடர்ந்து பங்களிப்பவராக ஆனார். பின்னர் இது புகழ்பெற்ற வங்காள எழுத்தாளர் பங்கிம் சந்திர சட்டர்ஜியால் வெளியிடப்பட்டது. வெவ்வேறு தலைப்புகளில் சுமார் முப்பது கட்டுரைகள் மற்றும் புதினக்களின் மதிப்புரைகளை எழுதியுள்ளார். பிரபல இந்தியவியலாளர் ராஜேந்திரலால் மித்ரா, இவரை முதன்முதலில் ஆராய்ச்சிக்கு அறிமுகப்படுத்தினார். இவரது உடல்நிலை சரியில்லாத காரணத்தால், மித்ரா இவரிடம் *நேபாளத்தின் சமசுகிருத பௌத்த இலக்கியம்* எனும் பனியில் பணிபுரிய உதவி கேட்டார். அங்கு சாத்திரி சமசுகிருதத்தில் பண்டிதர்களால் எழுதப்பட்ட கையெழுத்துப் பிரதிகளின் விளக்கங்களை ஆங்கிலத்தில் மொழிபெயர்த்தார். இவர் ஆசியச் சமூகத்தில் மித்ராவின் உதவியாளராகவும் இருந்தார். மேலும் மித்ராவின் மரணத்திற்குப் பிறகு சமசுகிருத கையெழுத்துப் பிரதிகளைத் தேடுவதற்கான இயக்கங்களின் இயக்குநரானார். தொகுதி X இல் தொடங்கும் *சமசுகிருத எம்எஸ்எஸ் அறிவிப்புகளில்* தனது பணியைத் தொடர்ந்தார்.  
ஆசியச் சமூகத்தின் தோராயமாக பத்தாயிரம் கையெழுத்துப் பிரதிகளை வேறு சிலரின் உதவியுடன் தயாரிப்பதில் சாத்திரி முக்கியப் பங்காற்றினார். பட்டியலின் நீண்ட அறிமுகத்தில் சமசுகிருத இலக்கிய வரலாறு பற்றிய விலைமதிப்பற்ற தகவல்கள் உள்ளன.  
சாத்திரி படிப்படியாக பழைய வங்காள கையெழுத்துப் பிரதிகளை சேகரிப்பதில் ஆர்வம் காட்டினார். மேலும், நேபாளத்திற்கு பலமுறை சென்று வந்தார். அங்கு, 1907 இல், இவர் சர்யாபத் அல்லது சர்யகீதி என்ற கையெழுத்துப் பிரதிகளைக் கண்டுபிடித்தார். கையெழுத்துப் பிரதி பற்றிய இவரது கடினமான ஆராய்ச்சி, வங்காள மொழியின் ஆரம்பகால ஆதாரமாக *சர்யபதாவை* நிறுவ வழிவகுத்தது. இந்த கண்டுபிடிப்பு பற்றி சாத்திரி 1916 ஆம் ஆண்டு ஒரு கட்டுரையில் "ஆயிரம் ஆண்டுகளுக்கு முன்பு வங்காள மொழியில் எழுதப்பட்ட பௌத்த பாடல்கள் மற்றும் வசனங்கள்" என்ற தலைப்பில் எழுதினார்.  
நேபாளத்தில் உள்ள காட்மாண்டு நூலகத்தில் குப்த எழுத்துகளில் எழுதப்பட்ட கந்த புராணத்தின் பழைய எழுத்தோலை கையெழுத்துப் பிரதியையும் கண்டுபிடித்தார்.
# செரால்டு கோட்சீ

**செரால்டு கோட்சீ** (*Gerald Coetzee*, பிறப்பு: 2 அக்டோபர் 2000) தென்னாப்பிரிக்கத் துடுப்பாட்டாளர்.
# செரால்டு கோட்சீ

## பன்னாட்டுத் துடுப்பாட்டம்

சூன் 2022 இல், கோட்சீ தென்னாப்பிரிக்காவின் பன்னாட்டு இருபது20 (இ20ப) அணியில் அவர்களது இங்கிலாந்து, அயர்லாந்து அணிகளுடனான போட்டிகளில் விளையாட இடம்பிடித்தார்.  
2023 பெப்ரவரியில், மேற்கிந்தியத் தீவுகளுக்கு எதிரான தேர்வுப் போட்டிகளில் விளையாடத் தேர்ந்தெடுக்கப்பட்டார். 2023 பெப்ரவரி 28 அன்று மேற்கிந்தியத் தீவுகளௌக்கு எதிரான போட்டியில் விளையாடினார். 2023 மார்ச் 18 இல், மேற்கிந்தியத் தீவுகளுக்கு எதிராக தனது முதலாவது பன்னாட்டு ஒருநாள் போட்டியில் விளையாடி, 3 இலக்குகளைக் கைப்பற்றினார்.
# வலியகுளங்கரா தேவி கோயில்

**வலியகுளங்கரா தேவி கோயில்** இந்தியாவில் கேரள மாநிலத்தில் ஹரிபாடில் இருந்து சுமார் 5 கி.மீ. தொலைவில் உள்ளது. திருக்குண்ணப்புழாவில் இருந்து 4 கி.மீ. தொலைவில் அமைந்துள்ளது.  
பிப்ரவரி-மார்ச் மாதங்களில் நடைபெறும் அஸ்வதி திருவிழா இக்கோயிலின் முக்கியமான திருவிழாவாகும். அவ்விழாவின்போது இது வாணவேடிக்கை தேர் ஊர்வலம் போன்றவை மிகவும் சிறப்பாக நடைபெறும்.  
தேர்களின் ஊர்வலத்தின்போது மிகவும் அலங்கரிக்கப்பட்ட 'குதிரைகள்' எனப்படும் ஆறு கோயில் தேர்களும், ஐந்து தேர்களும், பீமன், அனுமனின் சிலைகளும் உலா வரும்.
# வலியகுளங்கரா தேவி கோயில்

## மேலும் பார்க்கவும்

- கேரளாவின் கோவில்கள்
# வெட்டிகுளங்கரா தேவி கோயில், செப்பாட்

**வெட்டிகுளங்கரா தேவி கோயில்** கேரளாவின் ஆலப்புழாவில் ஹரிப்பாட் அருகே உள்ள சேப்பாட் என்ற இடத்தில் உள்ள பழமையான கோயில்களில் ஒன்றாகும். இக்கோயிலின் மூலவர் துர்கா ஆவார். அவர் கார்த்தியாயினி தேவி என்றும் அழைக்கப்படுகிறார்.
# வெட்டிகுளங்கரா தேவி கோயில், செப்பாட்

## துணைத்தெய்வங்கள்

இக்கோயிலில் மகாதேவர், விநாயகர், ஐயப்பன், நாகராஜா, நாகயக்சி உள்ளிட்ட பல துணைத்தெய்வங்கள் உள்ளன.